CELEX: 32022D0426
Language: el
Date: 2022-03-14 00:00:00
Title: Απόφαση (ΕΕ) 2022/426 του Συμβουλίου της 14ης Μαρτίου 2022 με την οποία εγκρίνεται η έναρξη διαπραγματεύσεων για τη σύναψη συμφωνίας περί καθεστώτος μεταξύ της Ευρωπαϊκής Ένωσης και της Δημοκρατίας της Μολδαβίας σχετικά με επιχειρησιακές δραστηριότητες του Ευρωπαϊκού Οργανισμού Συνοριοφυλακής και Ακτοφυλακής στη Δημοκρατία της Μολδαβίας

15.3.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 87/22
               
            
         ΑΠΟΦΑΣΗ (ΕΕ) 2022/426 ΤΟΥ ΣΥΜΒΟΥΛΙΟΥ
         της 14ης Μαρτίου 2022
         με την οποία εγκρίνεται η έναρξη διαπραγματεύσεων για τη σύναψη συμφωνίας περί καθεστώτος μεταξύ της Ευρωπαϊκής Ένωσης και της Δημοκρατίας της Μολδαβίας σχετικά με επιχειρησιακές δραστηριότητες του Ευρωπαϊκού Οργανισμού Συνοριοφυλακής και Ακτοφυλακής στη Δημοκρατία της Μολδαβίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 77 παράγραφος 2 στοιχεία β) και δ), το άρθρο 79 παράγραφος 2 στοιχείο γ) και το άρθρο 218 παράγραφοι 3 και 4,
         Έχοντας υπόψη τη σύσταση της Ευρωπαϊκής Επιτροπής,
         Εκτιμώντας ότι:
         
                     (1)
                  
                  
                     Είναι αναγκαίο να εξασφαλιστεί συμπληρωματικότητα με τα σχετικά προγράμματα που χρηματοδοτούνται από την Ευρωπαϊκή Ένωση, ιδίως την αποστολή της ΕΕ για τα σύνορα Μολδαβίας - Ουκρανίας (EUBAM) και το «EU4Border Security»,
                  
               
                     (2)
                  
                  
                     Σε περιστάσεις στις οποίες απαιτείται ανάπτυξη ομάδων διαχείρισης των συνόρων από το μόνιμο σώμα της Ευρωπαϊκής Συνοριοφυλακής και Ακτοφυλακής σε τρίτη χώρα όπου τα μέλη των ομάδων θα ασκούν εκτελεστικές αρμοδιότητες, το άρθρο 73 παράγραφος 3 του κανονισμού (ΕΕ) 2019/1896 (1) του Ευρωπαϊκού Κοινοβουλίου και του Συμβουλίου, για την Ευρωπαϊκή Συνοριοφυλακή και Ακτοφυλακή προβλέπει τη σύναψη συμφωνίας περί καθεστώτος από την Ένωση με την οικεία τρίτη χώρα βάσει του άρθρου 218 της Συνθήκης για τη λειτουργία της Ευρωπαϊκής Ένωσης,
                  
               
                     (3)
                  
                  
                     Θα πρέπει να αρχίσουν διαπραγματεύσεις με σκοπό τη σύναψη διεθνούς συμφωνίας με τη Δημοκρατία της Μολδαβίας σχετικά με δράσεις που θα εκτελούνται από τον Ευρωπαϊκό Οργανισμό Συνοριοφυλακής και Ακτοφυλακής στο έδαφος της Δημοκρατίας της Μολδαβίας.
                  
               
                     (4)
                  
                  
                     Η παρούσα απόφαση συνιστά ανάπτυξη των διατάξεων του κεκτημένου του Σένγκεν στις οποίες δεν συμμετέχει η Ιρλανδία, σύμφωνα με την απόφαση 2002/192/ΕΚ (2) του Συμβουλίου. Ως εκ τούτου, η Ιρλανδία δεν συμμετέχει στη θέσπιση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.
                  
               
                     (5)
                  
                  
                     Σύμφωνα με τα άρθρα 1 και 2 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στη θέσπιση της παρούσας απόφασης και δεν δεσμεύεται από αυτή ούτε υπόκειται στη εφαρμογή της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η Επιτροπή εξουσιοδοτείται να διαπραγματευθεί, εξ ονόματος της Ένωσης, διεθνή συμφωνία για δράσεις που θα εκτελούνται από τον Ευρωπαϊκό Οργανισμό Συνοριοφυλακής και Ακτοφυλακής στο έδαφος της Δημοκρατίας της Μολδαβίας.
         
         
            Άρθρο 2
            Οι διαπραγματεύσεις διεξάγονται βάσει των διαπραγματευτικών οδηγιών του Συμβουλίου οι οποίες εκτίθενται στο προσάρτημα της παρούσας απόφασης και σε διαβούλευση με την αρμόδια ομάδα του Συμβουλίου.
         
         
            Άρθρο 3
            Η παρούσα απόφαση απευθύνεται στην Επιτροπή.
         
         
            Βρυξέλλες, 14 Μαρτίου 2022.
            
               
                  Για το Συμβούλιο
               
               
                  Η Πρόεδρος
               
               É. BORNE
            
         
         
            (1)  Κανονισμός (ΕΕ) 2019/1896 του Ευρωπαϊκού Κοινοβουλίου και του Συμβουλίου της 13ης Νοεμβρίου 2019 για την Ευρωπαϊκή Συνοριοφυλακή και Ακτοφυλακή και για την κατάργηση των κανονισμών (ΕΕ) 1052/2013 και (ΕΕ) 2016/1624 (ΕΕ L 295 της 14.11.2019, σ. 1).
         
            (2)  Απόφαση του Συμβουλίο της 28ης Φεβρουαρίου 2002 σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 64 της 7.3.2002, σ. 20)